Аймгийн Засаг даргын Тамгын газрын Төрийн

захиргааны удирдлагын хэлтсийн даргын

2023 оны 03 дугаар сарын 31-ны

өдрийн 3-1/123 дугаар албан бичгийн

хавсралт

ӨВӨРХАНГАЙ АЙМГИЙН ГУЧИН-УС СУМЫН 4 ДҮГЭЭР

САРД ХИЙСЭН АЖЛЫН МЭДЭЭ

2023.04.27 Аргуйт

|  |  |  |
| --- | --- | --- |
| **Д/д** | **Нэг. Сарын ажил (төрлөөр)** | **Хэрэгжилт, үр дүн** |
| 1.1 | Салбарын хүрээнд хийгдсэн ажил | **Засаг даргын Тамгын газар** **нь**: 2023 оны 1 дүгээр ээлжийн цэрэг татлагыг зохион байгуулж, 4 цэрэг тэнцсэн. “Алсын хараа 2050” Монгол Улсын урт хугацааны бодлогын эхний үе шат “Шинэ сэргэлтийн бодлого”-ын цахим сургалтад 14 төрийн албан хаагчийг хамруулж, сертификат авсан. Автотээврийн улсын үзлэг, оношлогоо хийсэн. Өрөө, тасалгаанд засвар, гэрэлтүүлэг хийж, тохижуулсан.  **Ерөнхий боловсролын сургууль** **нь:** Улсын хэмжээнд зохион байгууллагдаж байгаа илтгэлийн сонсгол уралдаанд нийт 27 багш, удирдах ажилтан оролцсон.  Бүжиг идэвхтэй хөдөлгөөн аян зохион байгуулж, бага ангийн сурагчдад 3, дунд ахлах ангийн сурагчдад 6 цэнгээнт бүжиг заасан.  Бага ангийн багш нарын Аймгийн зөвөлгөөнд 8 төрлөөр оролцож, тайлан илтгэл мэдээ бэлтгэсэн. Олон улсын логик паззлын уралдаанд 8 сурагч оролцож 1 сурагч шагналт байранд шалгарсан. Боловсролын чанарын шинэчлэл төслийн хүрээнд бүтээлч багачууд шилдэг арга зүйч уралдааны 1, 2 дугаар шатыг зохион байгуулж байна. ЕБС, дотуур байрын сурагчдад Эрүүл зөв хоололт, хүнсний бүтээгдэхүүнд агууллагдах амин дэм сэдэвт сургалт хийж, 41 сурагч хамрагдсан. Дотуур байранд “Тогоочийн нэг өдөр” өдөрлөг зохион байгуулж, тогоочийн ажил мэргэжил, ажлын онцлог, үйл ажиллагаатай танилцан, аяга таваг угаах, хатаах, ариутгах, ногоо цэвэрлэж угаах, мах хэрчих зэрэг зааварчилг–9аа, сургалт хийж, “Тогоочдоо туслая” хэлэлцүүлгээр сурагчид хоолох үедээ цэвэр цэмцгэр хооллож, хоолоо асгахгүй байх, хооллож дуусаад тогооч нартаа баярласан талархснаа илэрхийлж хэвших уриалгыг хэлэлцэж, бусдадаа сурталчилан хэрэгжүүлэх дадлыг бий болгосон.  **Цэцэрлэг нь:** БШУС-ын 2022 оны А/430, Боловсролын үнэлгээний төвийн 2023 оны 01/74 дүгээр албан бичгийн дагуу Сургуулийн өмнөх боловсролын сургалтын байгууллага, багшийн ажлын гүйцэтгэлийн үнэлгээг хийсэн. Үнэлгээнд 5 багш, 52 хүүхэд хамрагдахаас 5 багш, 45 хүүхэд хамрагдаж 7 хүүхэд хүндэтгэн үзэх шалтгаанаар хамрагдаагүй. Орчны үнэлгээг үнэлгээний баг, эцэг, эхчүүд хийж системд оруулсан.  “Нэг ном эрхэм үйлс” аяны хүрээнд зохион байгуулах ажлын төлөвлөгөөг боловсруулан хэрэгжүүлэн ажиллаж байна.  **Соёлын төв нь:** Аймгийн Соёл, урлагийн газар, төв номын сангаас зохион байгуулж байгаа “Нэг ном-Эрхэм үйлс”, “Бүтээлч уншлага-2023” аяны арга хэмжээ явагдаж байна. Мөн “Сумын бүжиг-2023” аяны хүрээнд нийтийн бүжгийг хөгжүүлэх сургалтыг үе шаттай зохион байгуулж, 7 хоног бүрийн Лхавга гаригт нийтийн бүжгийг явуулж хэвшсэн. Соёлын төвийн дэргэдэх нийтийн бүжгийн клубыг байгуулсан.  **Эрүүл мэндийн төв нь:** “Энэ жилдээ-Эрүүл жиндээ” аяны нээлтийг насан хүрэгчдийн дунд зохион байгуулж, БЖИ-ийг тогтоон, АД ихсэлт, чихрийн шижингийн эрт илрүүлэгийн үзлэгт хамруулсан. “Давсыг хоолны цэснээс хасъя”, “Давс багатай амттай” давсгүй хоолны амталгаат сургалтыг 11 төрлийн хоол зууш, 2 төрлийн ундаагаар өдөрлөгийн үйл ажиллагаанд ирсэн 91 иргэнд сургалтыг хийсэн. Сумын ГХУСАЗСЗ-тэй хамтран төрийн албан хаагчид, иргэдийн дунд идэвхтэй хөдөлгөөнийг дэмжин, нийтийн биеийн тамирыг хөгжүүлэх чиглэлээр иргэдийн манлайлалыг нэмэгдүүлэх “Спортоор нөхөрлөж, хорт зуршилгүйгээр баярлая” спортын бага наадмыг зохион байгуулсан.  Эмнэлэгт хэвтсэн 39, өдрийн эмчилгээнд 16, сэргээн засах тусламж үйлчилгээнд 8, гэрийн сувилахуйн тусламж үйлчилгээнд 6 хүн хамрагдаж, алсын дуудлага 23, төвийн дуудлага 16, БОЭТ 5 хүнийг хүргэсэн. |
| 1.2 | Шинэлэг ажил | “Өнгө нэм” төрийн бус байгууллагын үйлдвэрлэсэн хогийн савыг захиалан төрийн байгууллагууд, нийтийн эзэмшлийн зам талбай гудамж хорооллуудын дунд нийт 11 хогийн савыг байрлуулж, сумын хэмжээний ногоон байгууламжийн усалгаа, арчилгаа хариуцсан 3 хүнийг гэрээт ажилтнаар авсан.  Номын сан-мэдээллийн төвийн тохижолтыг хийж, уншигчдын үйлчилгээний орчин нөхцөл, тав тухтай байдлыг сайжруулсан. Энэ нь номын сангаар үйлчлүүлэх хүүхэд, багачуудын тоо эрс нэмэгдэж байна. Уг тохижолтын зардалд 4600,0 мянган төгрөг зарцуулсан. Аймгийн Соёл, урлагийн газар, төв номын сангаас зохион байгуулж байгаа “Нэг ном-Эрхэм үйлс”, “Бүтээлч уншлага-2023” аяны арга хэмжээг эхлүүлсэн. |
| 1.3 | Тулгамдсан болон хоцорч буй ажил | Багш нарт гүйцэтгэлийн үнэлгээ бэлтгэх хугацаа богино байна. |
| 1.4 | Хариуцлага, хяналт, хэрэгжилтийн хүрээнд | Хяналт шинжилгээ, үнэлгээ хийгдэж, зөвлөгөө, сургалт, мэдээлэл авсан. |
| 1.5 | Дээд шатны байгууллагад шийдвэрлүүлэхээр хүргүүлсэн ажлын санал | Тайзны болон үзэгчдийн танхимын хөшиг, тайзны хөшиг, гэрэлтүүлэг тогтоох караказны үнийн судалгааг гаргаж шийдвэрлүүлэхээр УИХ-ын гишүүдэд хүргүүлээд байгаа. |
| **Д/д** | **Хоёр. Сарын ажил (чиглэлээр)** | **Хэрэгжилт, үр дүн** |
| 2.1 | Засаглалын бодлогыг хэрэгжүүлэх |  |
| 2.2 | Удирдлага, зохион байгуулалт, захиргааны байгууллагын үйл ажиллагаа |  |
| 2.3 | Хөгжлийн төлөвлөлт, төсөв санхүүгийн бодлогыг хэрэгжүүлэх | Орон нутгийн байгууллагуудад 89.3 сая төгрөгийн санхүүжилтийг олгож, 18 нэр төрлийн 169.7 сая төгрөгийн орлогыг зохих дансуудад хаасан. Төрийн сангийн зарлагын төсөвт 6 байгууллага, 3 сангийн бүгд 201ш гүйлгээг тулган баталгаажуулж, гүйлгээг хийсэн. Төрийн сангийн pree balance гүйлгээний программд төсвийн 5 ажилтны дансыг бүртгэсэн.  Статистикийн ХАА-2, ХАА-3, ХАА-10 мэдээнүүдийг програмд шивж, аж үйлдвэрийн мэдээг аймгийн статистикийн газарт хүргэсэн.  Хоршоог хөгжүүлэх сангийн хугацаа хэтэрсэн болон явцын хугацаа хэтрэлттэй зээлдэгч нарын судалгааг гарган төрийн санд хүргүүлсэн.  Орон нутгийн хөгжлийн сангийн хөрөнгө оруулалтаар 2024 онд хийх ажлын санал авах маягтыг 600 ширхэгийг хэвлэн багийн Засаг дарга нарт өгсөн. Эрүүл мэндийн төвд дутагдуулсан хөрөнгийг нөхөн төлүүлэх арга хэмжээг авах тухай заавар зөвлөмжийг өгсөн.  Орон нутгийн хөгжлийн сангийн хөрөнгө оруулалтаар инженерийн хийцтэй гүн өрмийн 2 ширхэг худгийн тендерийг зарлан тендерт “Баянговь-Ус” ХХК шалгарч 65.0 сая төгрөгөөр хийхээр ажлын гэрээ байгуулсан. Мөн 10 ш худгийн засварыг 13.0 сая төгрөгөөр “Арвайкассандра” ХХК-иар хийлгэхээр гэрээ хийсэн.  Шилэн данс шинэчлэгдэн <https://gap.mof.gov.mn/>-д “Шилэн дансны тухай” хуулийн дагуу сар болгоны 7,8-нд тухай бүрт 8 мэдээлэл, сар бүр 3 мэдээллийг хугацаа хоцроолгүй үнэн зөв ил тодоор мэдээллэсэн. Шилэн дансны 1-р улирлын тайланг цахимаар оруулсан мэдээллийг татан илгээсэн.  ЗДТГ, ИТХ-ын нийгмийн даатгалын тайланг өр авлага үүсгээгүй тоон гарын үсэг буюу esign программаар хийж цахимаар илгээн баталгаажуулж, батлагдсан төсөв, гүйцэтгэл, хэмнэлт, хэтрэлтийн мэдээ болон өр өвлага, нэмэлт санхүүжилтийн гүйцэтгэлийн мэдээг гаргаж төрийн сангийн мэргэжилтэн болон мэдээллийн самбарт тавьж төсвийн ил тод байдлыг хангаж, тогтмол гүйлгээ болон бусад гүйлгээг санхүүгийн нэгдсэн систем болох <https://finance.gov.mn/-д> аж ахуй нэгж болон байгууллагын цахим нэхэмжлэхийг үндэслэн холбогдох баримт бичгийг хавсарган цахим гүйлгээг хийж илгээн, цахим татварын системд цалин, хөдөлмөрийн хөлс, тэдгээртэй адилтгах орлогоос суутгасан татвар, суутгагчийн хувь хүнд олгосон орлогоос суутгасан албан татвар, түгээмэл тархацтай ашигт малтмалын нөөц ашигласан төлбөр, бичил үйл ажиллагааны орлогын албан татвар тайланг хийсэн.  Өмчийн цахим систем <https://burtgel.pcsp.gov.mn/-д> 2022 оны үндсэн хөрөнгийн орлого, зарлага болон санхүүгийн тайланг шивж илгээсэн.  Цалингийн нэгдсэн системээр бодогдсон цалин хөлс санхүүгийн нэгдсэн системд илгээгдэж цалин хөлсийг олгодог болсонтой холбогдуулан ажилчдын цалин хөлсийг сард 2 удаа бодож олгосон.  Сумын орлогод суутганы орлого 2,193,372 төгрөг, Улсын тэмдэгтийн хураамж 46,500 төгрөг, Хувь хүний орлогын албан татвар 140,000 төгрөг, Газрын төлбөр 25,200 төгрөг, Хог хаягдлын хураамж 107,000 төгрөг, хөрөнгө борлуулсны татвар 20,000 төгрөг, хүү торгуулийн орлого 250,200 төгрөг төсөвт төвлөрүүлсэн.  Улсын орлогод Нөат-ын 750,000 төгрөг Аж ахуй нэгжийн орлого 500,000 төгрөг төсөвт төвлөрүүлсэн  Хоршоо хөгжүүлэх сангаас хугацаа хэтэрсэн зээлтэй иргэдэд зээлээ төлөх талаар мэдэгдэл өгч, зээлийн гэрээний хугацаа дууссан 2 иргэний өргөдлийг өвөрхангай аймгийн иргэний хэргийн анхан шатны шүүхийн эвлэрүүлэн зуучлалд өгч 1 иргэнтэй эвлэрлийн гэрээ байгуулсан.  Хичээл практикийн зардалд 4,900,000 төгрөгийн хичээлийн хэрэглэгдэхүүнийг багш нарт олгосон. Сургуулийн үйлдвэрчний эвлэлээс багш, ажилтан ажилчдад 929,430 төгрөгийн витамин өгсөн. |
| 2.4 | Хүнс, хөдөө аж ахуй, үйлдвэрлэлийн бодлогыг хэрэгжүүлэх | Малын үндэсний бүртгэл мэдээллийн нэгдсэн санд (livestock.mofa.gov.mn) 2022 оны жилийн эцсийн малын тоог статистикийн мэдээлэлтэй тулган 506 өрх статистикийн малын тоогоор шинэчилсэн.  Оготно устгалын ажилыг 04 дүгээр сарын 08-ны өдрөөс 04 дүгээр сарын 15 ны хооронд Аргалант 3 дугаар баг, Гучин 2 дугаар багт бактержуулсан будааг цацаж ойр орчмын айл өрхүүдэд малын бэлчээрээ чөлөөлөх албан мэдэгдлийг хүргүүлсэн.  Газар тариалангийн мэдээллийн систем, хөдөө аж ахуйн зохистой дадал, хүнсний ногооны зохистой дадал, хүнсний ногооны агротехнологи, малын тэжээл тарих технологийн сургалтанд суусан.  Тариаланчдыг plant.mofa.gov.mn бүртгэж байна. Мөн үрийн захиалга авч байна.  Аймгийн тариалан эрхлэгчдийн сургалтанд сууж 80%-ийн хөнгөлттэй 353863 төгрөгний төл сонгино, сармис, байцаа, шар лууван, шар манжин, хүрэн манжин, сармис, өргөст хэмх, лооль, навчит салатны үрийг авчирч тариалан эрхлэгчдэд хувиарлах үйл ажиллагаа явагдаж байна.  Долоо хоног бүрийн 3-т өдөр багийн дарга нараас төл, хорогдлын мэдээг авч малын үндэсний бүртгэл мэдээллийн нэгдсэн санд шивсэн.  Мал сүргийн эрүүл мэндийг хамгаалах төсөл хөтөлбөрийн зардлаар 7.0 сая төгрөгөөр “Өөш шахлаг” ХХК нь 14000 ишгэнд шөвөг ярын вакциныг хийсэн. 13,8тн тэжээл, 11,4тн өвсийг 700 малчид, иргэдэд өгч, 15,4сая төгрөгийн борлуулалт хийсэн.  Дотрын хордлого, шимэгтэх өвчнөөс урьдчилан сэргийлэх арга хэмжээг мал эмнэлгийн нэгдсэн системд оруулж, шөвөг яр өвчнөөс урьдчилан сэргийлэх вакцинжуулалтыг 7,784 ишгэнд хийж гүйцэтгэл 56, шүлхий өвчнөөс урьдчилан сэргийлэх вакцинжуулалтыг 1,650 үхэрт хийж гүйцэтгэл 60 хувьтай явагдаж байна. |
| 2.5 | Дэд бүтэц, бүтээн байгуулалтын бодлогыг хэрэгжүүлэх | 2023 оны Газар зохион байгуулалтын төлөвлөгөөнд тодотгол оруулж улсын төсвийн хөрөнгөөр баригдах төрийн захиргааны байгууллагын зайлшгүй хэрэгцээнд зориулан 313м2 газрын газар эзэмших эрхийн гэрчилгээ, кадастр гаргаж аймгийн ГХБХБГ-т явуулж, газар зохион байгуулалтын төлөвлөгөөнд тусгагдсан газар эзэмшүүлэх дуудлага худалдааг зарласан. Засаг даргын захирамжийн шийдвэр ороогүй газруудын судалгааг гаргаж, илгээсэн.  1 өмчлөлийн газрын өмчлөх эрхийн шилжилтийг хийж, улсын бүртгэлийн өмчлөх эрхийн гэрчилгээний материалыг бүрдүүлж, өгсөн. Өвөлжөө, хаваржааны зориулалтай 6 айлын газарт улсын бүртгэлийн Э дугаар авч, гэрчилгээжүүлсэн. |
| 2.6 | Нийгмийн хөгжлийн бодлогыг хэрэгжүүлэх | Хөгжлийн бэрхшээлтэй иргэдийн дунд шатар, даам, ширээний теннис, гар барилдааны тэмцээн зохион байгуулсан.  18-34 насны ганц бие залуусын судалгаа, хагас болон бүтэн өнчин хүүхдүүдийн судалгаа, өндөр эрсдэлтэй сургуулийн сурагчдын судалгааг тус тус гаргасан. ЕБС-ийн 1-12-р ангийн сурагчид болон багш ажилчдын дунд нийтийн цэнгээнт бүжгийн сургалт зохион байгуулж ажилласан.  ЕБС-ийн 2 хүүхэд алга болсонтой холбоотой хамтарсан баг 3 удаа хуралдаж, кейс нээн ажиллаж байна.  Байгууллагуудын гэр бүлийн зөвлөлд зөвлөмж, мэдээлэл хүргэн ажиллаж байна.  Тэтгэврийн даатгалын сангаас өндөр нас 291, тахир дутуу 31, тэжээгчээ алдсан 13, цэргийн тэтгэвэр 1 нийт 335 тэтгэвэр авагчид 171,659,925 төгрөгний тэтгэвэр олгож, 1 иргэний өндөр насны тэтгэвэр, 1 иргэний тахир дутуугын тэтгэвэр тогтоолгох, 1 иргэний өндөр насны тэтгэврийн нэмэгдэл тогтоолгох өргөдлийг хүлээн авч хэлтэст хүргүүлсэн. Эрүүл мэндийн даатгалын харилцах дансанд е-баримтаар 953,600, харилцах дансаар 388,100, нийгмийн даатгалын сайн дурын даатгалын шимтгэлд 5,604,169 төгрөг, албан журмын даатгалд 42,725,329 төгрөгний шимтгэл төвлөрүүлсэн.  Жирэмсэн эхийн тэтгэмжид 1 иргэний хүсэлтийг хүлээн авч системд бүртгэж, нийт 10 эхэд 340.645 төгрөг, цалинтай ээж, аав хөтөлбөрт 7 иргэнийг шинээр бүртгэн нийт 98 аав, ээжид 4,729,893 төгрөг, шинэ төрсөн 2 хүүхдийг хүүхдийн мөнгөнд хамрагдах хүсэлтийг хүлээн авч системд бүртгэн, 0-18 насны 734 хүүхдийн 73,400,000 төгрөг, нийгмийн халамжийн өндөр настаны тэтгэвэрт 3 ахмадад 864,000 төгрөг, хөгжлийн бэрхшээлтэй иргэний тэтгэвэрт 6 иргэнд 1,728,000 төгрөг, тэжээгчээ алдсаны тэтгэвэрт 11 иргэнд 3,312,000 төгрөг буюу нийт 21 иргэнд 5,923,020 төгрөг, байнгын асаргаа шаардлагатай ахмадыг асарч байггаа 42 иргэнд 3,472,950 төгрөг, хөгжлийн бэрхшээлтэй хүүхдийг асарч байгаа 12 иргэнд 1,366,013 төгрөг, 12 хүүхдэд 3,195,871 төгрөг, насанд хүрсэн бүрэн сонсголгүй, хараагүй 5 иргэнд харилцаа холбооны зардал 100,000 төгрөг, олон нийтийн оролцоонд түшиглэсэн халамжийн үйлчилгээнд 2 бүлгийн 4 ахмадын төслийг хүлээн авч тус бүр 1,000,000 төгрөгийг тус тус олгож, 1 ахмад настанд хиймэл шүд хийлгэх хөнгөлөлт, 1 ахмад настанд амралт сувилалд амрах эрхийн бичиг өгсөн. Шинээр тэтгэвэр тэтгэмжид хамрагдсан иргэдийн материалыг ХХҮГ-т хүргүүлэн, Монгол банкны дансны нэгдсэн системд бүртгэлгүй мөнгө нь ороогүй иргэдэд мэдээлэл хүргэж, дансыг засварлуулан мөнгийг олгосон. |
| 2.7 | Байгаль орчин, ногоон хөгжлийн бодлогыг хэрэгжүүлэх | Нийтийн эзэмшлийн ногоон байгууламжийн хашааны хог хаягдлыг цэвэрлэн хогийн нэгдсэн цэгт төвлөрүүлж, модны тайралт хаврын усалгааг хийсэн. |

ХЯНАСАН: ЗАСАГ ДАРГЫН ТАМГЫН ГАЗРЫН

ДАРГА Н.ТУНГАЛАГ

МЭДЭЭ НЭГТГЭСЭН: ХУУЛЬ, ЭРХ ЗҮЙ ХАРИУЦСАН

МЭРГЭЖИЛТЭН Л.МӨНХЖАВХАА